Sonda mən bir mühüm məsələyə də toxunmaq istəyirəm. Hörmətli Elmira xanımdan bir xahiş edərdim. Mühüm məsələlərdən biri də “söz və mətbuat azadlığı” kimi qeyd edilir. Amma bizim haqqımızda Avropa Birliyində və ya başqa beynəlxalq təşkilatlarda qəbul olunmuş qərarlarda ifadə azadlığı məsələsi qoyulur. İfadə azadlığı həm də in-formasiya əldə etmək azadlığı məsələsidir. Son dövrdə bu ən mühüm insan hüquq və azadlıqlarından biri Azərbaycanda problem kimi ortalığa çıxmaqdadır. Mən arzu edərdim ki, informasiya əldə etmək hüququ və hazırda siyasi, hüquqi terminologiyada işləndiyi kimi, ifadə azadlığı məsələsi də məruzədə öz əksini tapsın.